Document ID: 32000D0112

32000D0112
L 033/21
JURNALUL OFÍCIAL AL UNIUNII EUROPENE
DECIZIA COMISIEI
din 14 ianuarie 2000
de detaliere a distribuirii între băncile de antigen a rezervelor de antigen instituite în cadrul acțiunii comunitare privind rezervele de vaccinuri împotriva febrei aftoase și de modificare a deciziilor 93/590/CE și 97/348/CE ale Comisiei
[notificată cu numărul C(2000) 1]
(Text cu relevanță pentru SEE)
(2000/112/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 91/666/CEE a Consiliului din 11 decembrie 1991 privind constituirea rezervelor comunitare de vaccinuri împotriva febrei aftoase (1), astfel cum a fost modificată ultima dată prin Decizia 1999/762/CE a Consiliului (2), în special articolul 7,
întrucât:
(1)
În conformitate cu articolul 7 din Decizia 91/666/CEE a Consiliului, Comisia trebuie să ia măsuri detaliate în special cu privire la distribuirea rezervelor de antigen între băncile de antigen.
(2)
Articolul 3 din Decizia 93/590/CE a Comisiei din 5 noiembrie 1993 privind cumpărarea de către Comunitate a antigenilor pentru febra aftoasă în cadrul acțiunii comunitare privind rezervele de vaccinuri contra febrei aftoase (3), astfel cum a fost modificată ultima dată prin Decizia 95/471/CE (4), cuprinde dispoziții pentru stocarea antigenului în trei locuri specificate.
(3)
Decizia 97/348/CE a Comisiei din 23 mai 1997 privind achiziționarea de către Comunitate a unor antigeni ai febrei aftoase și prepararea, producerea, îmbutelierea și distribuirea de vaccinuri împotriva febrei aftoase (5) detaliază distribuirea antigenului nou achiziționat între băncile de antigen desemnate.
(4)
Prin Decizia 2000/111/CE (6), Comisia a desemnat Merial SAS, Pirbright, Regatul Unit, ca a treia bancă de antigen și a dat dispoziții pentru transferul antigenului de la o bancă care nu mai este desemnată către această bancă.
(5)
În ceea ce privește cantitățile și tipurile de antigen stocate în băncile de antigen desemnate, trebuie să se țină cont de noua situație și, din motive de claritate, aceste cantități și tipuri de antigen trebuie specificate pentru fiecare bancă de antigen desemnată, în conformitate cu noua situație.
(6)
Dispozițiile articolului 3 din Decizia 93/590/CE și ale articolului 5 din Decizia 97/348/CE nu mai corespund noii situații și trebuie abrogate.
(7)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Cantitățile și tipurile de antigen stocate în cadrul rezervelor comunitare de antigen de febră aftoasă se distribuie între bănci de antigen desemnate, în conformitate cu dispozițiile anexei.
Articolul 2
(1) Se abrogă articolul 3 din Decizia 93/590/CE.
(2) Se abrogă articolul 5 din Decizia 97/348/CE.
Articolul 3
Prezenta Decizie se aplică de la data de 1 februarie 2000.
Articolul 4
Prezenta decizie se adresează statelor membre.
Adoptată la Bruxelles, 14 ianuarie 2000.

Labels: 7
18
6
0